钦定古今图书集成/明伦汇编/官常典/第794卷 > 大怀贞
## 钦定古今图书集成/明伦汇编/官常典/第794卷 > 大怀贞

按《金史》本传：“怀贞，字子正，辽阳人。皇统五年，除阁门
祇候，三迁东上阁门使。丁母忧，起复符宝郎，累官右
宣徽使。正隆伐宋，为武胜军都总管。大定二年，除洺
州防御使，兼押军万户，改沂州，再迁彰国安武军节
度使。县尉获盗，得一旗，上图亢宿，诘之，有谋叛状，株
连几万人。怀贞当以乱民之刑，请诛其首乱者十八”
人，馀皆释之。尝以私忌饭僧数人，就中一僧异常。怀
贞问曰：“汝何许人也？”对曰：“山西人。”复问：“曾为盗杀人
否？”对曰：“无之。”后三日诘盗，果引此僧，皆服其明察。改
兴中尹。锦州富民萧鹤寿涂中杀人，匿府少尹家，有
司捕不得，怀贞以计取之，寘于法。改彰德军节度使，
卒。